Hrvatski parkovi prirode

**Park prirode** je prostorno prirodno ili dijelom kultivirano područje [kopna](https://hr.wikipedia.org/wiki/Kopno) i/ili [mora](https://hr.wikipedia.org/wiki/More) s [ekološkim](https://hr.wikipedia.org/wiki/Ekologija) obilježjima međunarodne ili nacionalne važnosti, s naglašenim [krajobraznim](https://hr.wikipedia.org/wiki/Krajobraz), odgojno-obrazovnim, kulturno-povijesnim i turističko-rekreacijskim vrijednostima.

**Parkovi prirode u Republici Hrvatskoj su**:

[Park prirode Biokovo](https://hr.wikipedia.org/wiki/Park_prirode_Biokovo)

[Park prirode Kopački rit](https://hr.wikipedia.org/wiki/Park_prirode_Kopa%C4%8Dki_rit)

[Park prirode Lonjsko polje](https://hr.wikipedia.org/wiki/Park_prirode_Lonjsko_polje)

[Park prirode Medvednica](https://hr.wikipedia.org/wiki/Park_prirode_Medvednica)

[Park prirode Papuk](https://hr.wikipedia.org/wiki/Park_prirode_Papuk)

[Park prirode Telašćica](https://hr.wikipedia.org/wiki/Park_prirode_Tela%C5%A1%C4%87ica)

[Park prirode Velebit](https://hr.wikipedia.org/wiki/Park_prirode_Velebit)

[Park prirode Vransko jezero](https://hr.wikipedia.org/wiki/Park_prirode_Vransko_jezero)

[Park prirode Učka](https://hr.wikipedia.org/wiki/Park_prirode_U%C4%8Dka)

[Park prirode Žumberak – Samoborsko gorje](https://hr.wikipedia.org/wiki/Park_prirode_%C5%BDumberak_%E2%80%93_Samoborsko_gorje)

[Park prirode Lastovsko otočje](https://hr.wikipedia.org/wiki/Park_prirode_Lastovsko_oto%C4%8Dje)

Park prirode Biokovo

**Park prirode Biokovo** je jedan od 11 [parkova prirode](https://hr.wikipedia.org/wiki/Park_prirode) u [Republici Hrvatskoj](https://hr.wikipedia.org/wiki/Republika_Hrvatska) i obuhvaća istoimeni [planinski](https://hr.wikipedia.org/wiki/Planina) masiv [Biokovo](https://hr.wikipedia.org/wiki/Biokovo). Parkom prirode proglašen je [1981.](https://hr.wikipedia.org/wiki/1981.) godine, s površinom od 195,5 km2. Park se administrativno nalazi u [Splitsko-dalmatinskoj županiji](https://hr.wikipedia.org/wiki/Splitsko-dalmatinska_%C5%BEupanija) i obuhvaćaju ga općine [Brela](https://hr.wikipedia.org/wiki/Brela), [Baška Voda](https://hr.wikipedia.org/wiki/Ba%C5%A1ka_Voda), [Tučepi](https://hr.wikipedia.org/wiki/Tu%C4%8Depi), [Podgora](https://hr.wikipedia.org/wiki/Podgora), [Zagvozd](https://hr.wikipedia.org/wiki/Zagvozd), [Zadvarje](https://hr.wikipedia.org/wiki/Zadvarje) i [Šestanovac](https://hr.wikipedia.org/wiki/%C5%A0estanovac). Najviši vrh parka [Sveti Jure](https://hr.wikipedia.org/wiki/Sveti_Jure_(Biokovo)) s 1762 metra nadmorske visine ujedno je i najviši vrh planine [Biokovo](https://hr.wikipedia.org/wiki/Biokovo) te treći najviši vrh u Hrvatskoj.

U sastavu Parka nalazi se [Botanički vrt Kotišina](https://hr.wikipedia.org/w/index.php?title=Botani%C4%8Dki_vrt_Koti%C5%A1ina&action=edit&redlink=1), koji je utemeljio [dr. fra Jure Radić](https://hr.wikipedia.org/wiki/Jure_Radi%C4%87_(franjevac)), te zidine velikog Kaštela.

Biokovo se ističe izraženim [krškim reljefom](https://hr.wikipedia.org/wiki/Kr%C5%A1). Na tom se području nalazi velik broj [špilja](https://hr.wikipedia.org/wiki/%C5%A0pilja) i [jama](https://hr.wikipedia.org/wiki/Jama) te [ponikava](https://hr.wikipedia.org/wiki/Ponikva), [škrapa](https://hr.wikipedia.org/wiki/%C5%A0krapa) i [kamenica](https://hr.wikipedia.org/wiki/Kamenica). Neka od glavnih obilježja Parka prirode Biokovo su [jama Amfora](https://hr.wikipedia.org/wiki/Jama_Amfora) (-788 m) te najdublja jama na Biokovu [jama Mokre noge](https://hr.wikipedia.org/wiki/Jama_Mokre_noge) (-842 m)[[2]](https://hr.wikipedia.org/wiki/Park_prirode_Biokovo#cite_note-2) i mnoge endemične biljne i životinjske vrste te značajna [paleontološka](https://hr.wikipedia.org/wiki/Paleontologija) nalazišta. Uz prekrasne krajobraze i vidikovce, u parku se nalaze i posebni geomorfološki rezervati i posebni rezervati šumske vegetacije [bukve](https://hr.wikipedia.org/wiki/Bukva) i [jele](https://hr.wikipedia.org/wiki/Jela) te autohtone šume [crnog dalmatinskog bora](https://hr.wikipedia.org/wiki/Crni_bor).

Za zaštitu i održavanje parka, [1998.](https://hr.wikipedia.org/wiki/1998.) godine je osnovana Javna ustanova Park prirode Biokovo. Godišnje planinu posjeti oko 50.000 turista.

Park prirode Kopački

**Park prirode Kopački rit** je poplavno područje u [Baranji](https://hr.wikipedia.org/wiki/Baranja), na sjeveroistoku [Hrvatske](https://hr.wikipedia.org/wiki/Hrvatska), između rijeka [Dunav](https://hr.wikipedia.org/wiki/Dunav) na istoku i [Drave](https://hr.wikipedia.org/wiki/Drava) na jugu. Utemeljen je [1976](https://hr.wikipedia.org/wiki/1976). godine. [Park prirode](https://hr.wikipedia.org/wiki/Park_prirode) je ukupne veličine 17.700 [ha](https://hr.wikipedia.org/wiki/Ha) (177 km2), od čega Specijalni [zoološki rezervat](https://hr.wikipedia.org/w/index.php?title=Zoolo%C5%A1ki_rezervat&action=edit&redlink=1) obuhvaća 8.000 ha (80 km2). Administrativno se nalazi u općini Bilje, [Osječko-baranjska županija](https://hr.wikipedia.org/wiki/Osje%C4%8Dko-baranjska_%C5%BEupanija). Trenutno je najstariji proglašeni park prirode u Hrvatskoj.

Ime je dobio prema [istoimenom selu](https://hr.wikipedia.org/wiki/Kopa%C4%8Devo) koje se nalazi na rubu parka, od [mađ.](https://hr.wikipedia.org/wiki/Ma%C4%91arski) "kopacs" = kopča i "rét" = močvarna livada. [[2]](https://hr.wikipedia.org/wiki/Park_prirode_Kopa%C4%8Dki_rit#cite_note-tzb-2) Mađarska riječ kopács također označava predmet

Kopački rit uvršten je i u listu ornitološki značajnih područja - IBA (Important Bird Area), a

nominiran je i za uvrštenje u UNESCO (Svjetska prirodna baština) koji je raskovan, odnosno razbijen na manje cjeline, što sliči razbijenim cjelinama (šume, tršćaci, jezerca...) u ritu.

Kopački rit je jedna od najvećih [fluvijalno-močvarnih nizina](https://hr.wikipedia.org/w/index.php?title=Fluvijalno-mo%C4%8Dvarna_nizina&action=edit&redlink=1) u [Europi](https://hr.wikipedia.org/wiki/Europa). Ovo područje tijekom godine značajno mijenja svoj izgled, ovisno o intenzitetu plavljenja, pretežno iz [Dunava](https://hr.wikipedia.org/wiki/Dunav), te mnogo manje iz Drave. Najveće je rastilište i mrijestilište slatkovodne ribe u Podunavlju i najvažniji ornitološki rezervat u Hrvatskoj. U njemu se svake godine gnijezdi oko 140 vrsta ptica, a velika bioraznolikost od 2000 bioloških vrsta odraz je bogate flore i faune parka..[[3]](https://hr.wikipedia.org/wiki/Park_prirode_Kopa%C4%8Dki_rit#cite_note-geo-3) Dijelovi kopna i [ritskih](https://hr.wikipedia.org/wiki/Rit) voda čine vrlo složen mozaik, a njihov oblik i funkcija u datom trenutku ovise o količini nadošle vode. Kanali su veza između toka Dunava i Drave, a postoji i splet kanala koji čine vodene veze unutar rita.